b'\n_START_ARTICLE_\nZenon din Eleea\n_START_SECTION_\nVia\xc8\x9ba\n_START_PARAGRAPH_\nSe cunosc pu\xc8\x9bine date despre via\xc8\x9ba lui Zenon. Prima surs\xc4\x83 de informa\xc8\x9bii biografice care ne-a parvenit a fost scris\xc4\x83 la aproape un secol de la moartea sa; este vorba despre dialogul Parmenide scris de Platon. \xc3\x8en acest dialog, Platon descrie o vizit\xc4\x83 f\xc4\x83cut\xc4\x83 de Zenon \xc8\x99i Parmenide la Atena, pe c\xc3\xa2nd Parmenide avea \xc3\xaen jur de 65 de ani, Zenon  se apropia de 40, iar Socrate era foarte t\xc3\xa2n\xc4\x83r. Dac\xc4\x83 presupunem c\xc4\x83 Socrate avea \xc3\xaen jur de 20 de ani, \xc8\x99i consider\xc3\xa2nd c\xc4\x83 s-a n\xc4\x83scut \xc3\xaen anul 470 \xc3\xae.Hr., rezult\xc4\x83 o dat\xc4\x83 aproximativ\xc4\x83 a na\xc8\x99terii lui Zenon \xc3\xaen anul 490 \xc3\xae.Hr._NEWLINE_Platon spune c\xc4\x83 Zenon era \xc3\xaenalt \xc8\x99i pl\xc4\x83cut la vedere \xc8\x99i c\xc4\x83 \xc3\xaen tinere\xc8\x9bea sa ar fi fost... iubit de Parmenide._NEWLINE_Alte detalii despre via\xc8\x9ba lui Zenon, eventual c\xc4\x83 mai pu\xc8\x9bin credibile, sunt date de Diogenes Laertios \xc3\xaen cartea "Vie\xc8\x9bile \xc8\x99i opiniile marilor filozofi", \xc3\xaen care afirm\xc4\x83 c\xc4\x83 ar fi fost fiul lui Teleutagoras, dar c\xc4\x83 a fost adoptat de Parmenides, \xc8\x99i c\xc4\x83 a fost arestat, \xc8\x99i poate chiar ucis, de un tiran din Elea.\n_START_SECTION_\nLucr\xc4\x83ri\n_START_PARAGRAPH_\nCu toate c\xc4\x83 mai mul\xc8\x9bi scriitori antici citeaz\xc4\x83 din operele lui Zenon, nici una nu a ajuns intact\xc4\x83 p\xc3\xa2n\xc4\x83 \xc3\xaen zilele noastre._NEWLINE_Platon afirm\xc4\x83 c\xc4\x83 scrierile lui Zenon \xe2\x80\x9eau fost aduse, pentru prima dat\xc4\x83, la Atena cu ocazia vizitei f\xc4\x83cute de Zenon \xc8\x99i Parmenide\xe2\x80\x9d. Tot Platon ne informeaz\xc4\x83 c\xc4\x83 Zenon ar fi spus c\xc4\x83 aceast\xc4\x83 lucrare \xe2\x80\x9emenit\xc4\x83 s\xc4\x83 protejeze argumentele lui Parmenide\xe2\x80\x9d\', a fost scris\xc4\x83 \xc3\xaen tinere\xc8\x9bea lui Zenon, furat\xc4\x83 \xc8\x99i publicat\xc4\x83 f\xc4\x83r\xc4\x83 consim\xc8\x9b\xc4\x83m\xc3\xa2ntul s\xc4\x83u. Tot Platon ne relateaz\xc4\x83 o parafraz\xc4\x83 a lui Socrate a \xe2\x80\x9eprimei teze a primului argument\xe2\x80\x9d din lucrarea lui Zenon, care sun\xc4\x83 astfel: "\xe2\x80\xa6if being is many, it must be both like and unlike, and this is impossible, for neither can the like be unlike, nor the unlike like" (dac\xc4\x83 lucrurile existente sunt mai multe, atunci ele trebuie s\xc4\x83 fie asem\xc4\x83n\xc4\x83toare \xc8\x99i diferite iar aceasta este imposibil, deoarece cele ce sunt neasemenea nu pot fi asemenea iar cele asemenea nu pot fi neasemenea). _NEWLINE_Conform lui Proclus, \xc3\xaen al s\xc4\x83u Comentariu la Parmenide al lui Platon, Zenon a compus "nu mai pu\xc8\x9bin de patruzeci de argumente ce ilustreaz\xc4\x83 contradic\xc8\x9bii..."'